આ દરમિયાન કર્ણાટકનાં પરિણામ આવતાં મમતા બેનરજી સક્રિય બન્યાં. એમણે સોનિયા ગાંધીનો સંપર્ક સાધ્યો અને તે પછી કર્ણાટકમાં ભાજપને બહાર રાખવાની સમજૂતી થઈ. આ એકતા મર્યાદિત હતી, પણ ભાજપ સામે મોરચાની શરૂઆત કરવા પ્રાદેશિક પક્ષોને એક મંચ ઉપર ભેગા કરવામાં કોંગ્રેસને સફળતા મળી. નેશનલ ફ્રન્ટનો મૂળ પ્રસ્તાવ ભાજપ અને કોંગ્રેસ બન્નેને બહાર રાખવાનો હતો. કોંગ્રેસે સફળતાપૂર્વક મોરચાની નેતાગીરી ઝડપી લીધી અને પેટાચૂંટણીઓમાં સફળ પ્રયોગ થયો. ઉત્તર પ્રદેશમાં જાટ-યાદવ-દલિત-મુસ્લિમ કદી ભેગા થાય નહિ – પણ થયા.